Nánar tiltekið eftirlit með því að fasteignasalar starfi í samræmi við ákvæði laganna og reglugerða sem settar eru samkvæmt þeim , aðrar réttarreglur sem þýðingu hafa fyrir störf fasteignasala og góða venjur í fasteignasölu , sbr. m.a. 1. mgr. 19. gr. laganna . Nánar tiltekið skal eftirlitsnefndin taka á móti kvörtunum ef kaupandi eða seljandi fasteignar , sem eigendaskipti hafa orðið að fyrir milligöngu fasteignasala , telur að fasteignasali hafi valdið sér tjóni með brotum á starfsskyldum sínum eða krafist eða fengið greidda þóknun sem hann átti ekki rétt á , sbr. 4. mgr. 19. gr. , sbr. 20. gr. sömu laga . Málsmeðferð hjá eftirlitsnefnd er skrifleg og skuli erindi til hennar ávallt vera skrifleg . Óski kaupandi eða seljandi fasteignar eftir því að senda kvörtun vegna starfshátta fasteignasala til eftirlitsnefndar er unnt að gera það með rafrænum hætti á netfangið : enf@enf.is . Einnig er hægt að senda kvörtun bréfleiðis á heimilisfang nefndar , sem er að Höfðabakka 9 , 6. hæð , 110 Reykjavík . Ekki er tekið við kvörtun nema gjaldið sé greitt . Greiðslukvittun þarf af þeim sökum að fylgja með kvörtun . Gjaldið rennur í ríkissjóð og er endurgreitt til kvartanda ef fallist er á kröfur hans í heild eða hluta . Aðilar að kvörtunarmáli er annars vegar kvartandi / kvartendur , sem eru ýmist kaupandi eða seljandi fasteignar . Skilyrði aðildar að kvörtunarmáli er að ( 1 ) kvartandi telji sig hafa orðið fyrir tjóni vegna starfa fasteignasala og / eða að ( 2 ) fasteignasali hafi krafist eða fengið greidda þóknun sem kvartandi telur hann ekki eiga rétt á . Æskilegt er að meðfylgjandi kvörtun séu þau skjöl er gerð voru og varða milligönguna , svo sem söluumboð , söluyfirlit , kauptilboð , kaupsamningur og eftir atvikum afsal sé það til staðar . Rannsókn máls hefst alla jafna á því að óskað er eftir andmælum hlutaðeigandi fasteignasala og viðeigandi gögnum . Tími rannsóknar og gagnaöflunar ræðst af umfangi máls , þ.m.t. aðildinni sjálfri , gögnum málsins og hversu fljótt og vel aðilar máls svara eftirlitsnefnd . Álit eftirlitsnefndar . Að gagnaöflun lokinni skilar eftirlitsnefnd áliti sínu á því hvort fasteignasali hafi valdið kvartanda tjóni með brotum á starfsskyldum sínum og / eða krafist eða fengið greidda þóknun sem hann átti ekki rétt á . Mikilvægt er að taka fram að um er að ræða álit á umkvörtunarefni en ekki bindandi stjórnvaldsákvörðun . En aðilar geta ávallt lagt ágreining sinn fyrir dómstóla . Eftirlitsnefndin vísar málinu frá ef mál hefur verið höfðað um sama úrlausnarefni áður en nefndin hefur skilað áliti sínu .